Ο **Λεοπόλδος**, γερμ. Luitpold (γενν. 21 Ιουνίου 1943) από τον Οίκο του Βίττελσμπαχ είναι πρίγκιπας της Βαυαρίας. Είναι πρώην οδηγός αγώνων ταχύτητας αυτοκινήτων.

Βιογραφία
---------

Ο Λεοπόλδος-Ροβέρτος-Λουδοβίκος-Φερδινάνδος-Αδαλβέρτος-Φρειδερίκος-Μαρία & Πάντες οι άγιοι (Omnes sancti) γεννήθηκε στο ανάκτορο Ούμκιρχ στο Φράιμπουρκ ιμ Μπράισγκαου του Χοεντσόλερν (νυν Βάδη-Βυρτεμβέργη) και είναι ο πρωτότοκος γιος του Κωνσταντίνου πρίγκιπα της Βαυαρίας και της Μαρίας-Αντελγκούντε των Ζιγκμαρίνγκεν, κόρης του Αδαλβέρτου πρίγκιπα του Χοεντσόλερν.

Οι γονείς του διαζεύχθηκαν και ο πατέρας του έκανε δεύτερο γάμο. Τον μεγάλωσαν οι γονείς της Μαρίας-Αντελγκούντε στο ανάκτορο μαζί με το αδελφό της μητέρας του, τον Φέρφητ, που ήταν δύο μήνες μόνο μεγαλύτερός του. Από εκεί αγάπησε τους αγώνες αυτοκινήτων.

Διαμένει σε βίλα της λίμνης Στάρνμπερκ, νότια του Μονάχου και συχνά εμφανίζεται με την παρέα του Καρόλου ΙΣΤ΄ Γουσταύου της Σουηδίας, του οποίου είναι παιδικός φίλος. Έγινε ανάδοχος του γιου του Καρόλου-Φιλίππου πρίγκιπα της Σουηδίας. 

Ο Λεοπόλδος συμμετέχει σε φιλανθρωπικές οργανώσεις για ανάπηρα παιδιά, όπως οι Ειδικοί Ολυμπιακοί αγώνες και οι οργανώσεις προώθησης θεραπειών με τη βοήθεια ζώων. Είναι ευαισθητοποιημένος σε αυτό το θέμα, από τότε που η κόρη του Μαρία δελ Πιλάρ ως μωρό έκανε εγχείριση καρδιάς και -από λάθος στην αναισθησία- απέκτησε ένα είδος αυτισμού.

Συμμετοχή σε αγώνες ταχύτητας
-----------------------------

Κέρδισε το Βορειο-Αμερικανικό Πρωτάθλημα αγώνων ταχύτητας με μία πόρσε το 1972. Το 1984 έλαβε μέρος στον 24ωρο αγώνα στο Λε Μαν της Γαλλίας και ήλθε 4ος. Έγινε οδηγός υποστηριζόμενος από την BMW του Μονάχου και όταν αποσύρθηκε, έμεινε σύμβουλος της ομάδας αγώνων.

Συμμετείχε το 1985 σε αγώνα, που έγινε στο όρος Πανόραμα στην Αυστραλία. Έχει δηλώσει ότι απολαμβάνει τους αγώνες.

Οικογένεια
----------

Νυμφεύτηκε το 1977 την Ούρσουλα Μέλενκαμπ, κόρη του Βίλχελμ Μέλενκαμπ. Ο γάμος ήταν μοργανατικός, αλλά το 1999 ο Φραγκίσκος επικεφαλής του Οίκου των Βίττελσμπαχ τον αναγνώρισε ως δυναστικό, σύμφωνα με τους νόμους του Οίκου. Έχει τέκνα:

* Μανουήλ γενν. 1972, πρίγκιπας της Βαυαρίας.
* Μαρία δελ Πιλάρ γενν. 1978.
* Μαρία-Φιλίππα γενν. 1981, παντρεύτηκε τον Χρίστιαν-Αλεξάντερ Ντηνστ.
* Κωνσταντίνος γενν. 1986.

Παραπομπές
----------

1. ↑  Darryl Roger Lundy: (Αγγλικά) *The Peerage*. p11250.htm#i112499.
2. ↑  Ανακτήθηκε στις 14  Ιουνίου 2019.
3. ↑  p11250.htm#i112499. Ανακτήθηκε στις 7  Αυγούστου 2020.
4. 1 2 3 4 5 6  Darryl Roger Lundy: (Αγγλικά) *The Peerage*.
5. ↑  Ich habe einen Traum: Seine königliche Hoheit Prinz Leopold von Bayern gehört dem Adelsgeschlecht der Wittelsbacher an, das fast 800 Jahre lang regierte, bis 1918 die Monarchie abgeschafft wurde. Er träumt vom Fortleben seiner Seele als Geist | Nachr...
6. ↑  1984 Bathurst 1000, The Prince Joins RaceCams 5th Birthday
7. ↑  Theroff, Paul. «"Royal News 2012"». www.angelfire.com/realm/gotha/ (Paul Theroff’s Royal Genealogy Site). [*νεκρός σύνδεσμος*]

Πηγές
-----

* *Die Wittelsbacher. Geschichte unserer Familie*. Adalbert, Prinz von Bayern. Prestel Verlag, München, 1979
* *Prinz und Demokrat. Konstantin von Bayern: Ein Gedenkbuch.* Konstantin, Prinz von Bayern and Arens, Hanns. München; Wien : Langen/Müller, 1970
* *Ich habe einen Traum.* DIE ZEIT, 18 September 2003. Nr.39

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 187764965
* LCCN: n84219408
* ISNI: 0000 0003 8546 9977
* GND: 118654101

 |

 |


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Prince Leopold of Bavaria (born 1943)  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |